El mercat contract és el conjunt d'empreses demandants i oferents d'activitats orientades al disseny, la fabricació, el subministrament i la instal·lació final d'equipament integral per a construccions d'ús col·lectiu.
Als Estats Units, el mercat del moble i dels materials de construcció és un dels prioritaris gràcies al seu volum de mercat, sent el canal contract la seva principal via de distribució, tant pel volum de vendes per client com per la xifra de negoci total del sector.
Els principals segments als quals es proveeix el mercat del moble i equipament contract de la Xina són els de l'hoteleria, la venda al detall (de "masses" i de luxe), immobles, restauració i educació.
A Alemanya, el sector contract és molt competitiu i amb molta presència internacional.
Dins d'aquest, el sector del moble té perspectives de creixement importants per la seva transversalitat, que fa que abasti una gamma extensa de productes, així com el de la il·luminació i el del tèxtil-llar.
L'hoteleria i la restauració representen gairebé el 50 % de la demanda d'aquest mercat.
El creixement econòmic de l'Índia i les previsions indiquen que l'activitat empresarial augmentarà, amb l'increment conseqüent de la demanda d'oficines i del seu moblament.
El turisme també està creixent, per la qual cosa es volen millorar els serveis hotelers fomentant l'expansió de cadenes internacionals i nacionals d'alta gamma i econòmiques, cosa que implica un augment de la demanda d'equipament i materials contract.
França és un dels principals productors mundials de mobles i les seves importacions superen en més del doble les exportacions.
El disseny i la innovació són clau per escollir material i equipament contract a França.
El mercat contract representa una bona oportunitat a Mèxic, gràcies principalment a la seva posició destacada i creixent com a destinació turística mundial.
La majoria de mobles de disseny són importats a causa de la tendència dels darrers anys per apostar pel disseny dels productes i en la poca oferta local en aquest sentit.
Durant la darrera dècada, Brasil ha augmentat en més del doble la producció de mobiliari i se situa com un dels principals productors del món.
La majoria d'empreses s'orienten al mercat domèstic per tal de satisfer la demanda creixent i hi ha poca importació de mobiliari.
És un país que presenta oportunitats en el sector contract, tant pel turisme com pels esdeveniments que acull, per exemple els Jocs Olímpics 2016.
En els propers anys hi haurà projectes de gran envergadura a Rússia, com l'edificació d'infraestructures per a la FIFA World Cup 2018 que albergaran 18 ciutats russes i el projecte d'ampliació de l'àrea metropolitana de Moscou, la qual cosa presenta oportunitats per a les empreses per la necessitat de materials i equipament contract.
En els darrers anys, el mercat del moble contract italià ha experimentat un creixement ràpid.
L'hoteleria, un dels principals sectors econòmics a Itàlia, representa la meitat del seu mercat, seguida de la venda al detall i l'educació.
La indústria del moble i del processament de fusta és una de les més tradicionals i arrelades a Sud-àfrica i ocupa un percentatge significatiu dels treballadors.
Sovint s'utilitza Sud-àfrica com a base per exportar productes a altres països, sobretot del sud d'Àfrica, subsaharians o d'Orient Mitjà.